Naskah Drama Siti Nurbaya dalam Bahasa Minang
SAM : Insyaallah jadi, painyo mungkin tigo hari lai nur…
NUR : Ingin bana engkau malanjuikan sakolah disitu sam?
SAM : Iyo nur, ambo ingin malanjuikan sakolah dokter di situ. Marilah kito pulang lai, harilah samakin sanjo
SAM : Engkau ndak tau isi hati ambo kini, nur.
NUR : Pikiran apo pulo tu?
SAM : Nurbaya, karano biko ambo ka maninggalkan padang ko, ka pai ka rantau urang, ntah kabaliak antah kok ka tidak, ikolah waktunyo ambo mambukak rahasio hati ambo, katahuilah nur, ambo sangaik cinto kapado engkau. Cinto lah lamo ambo andokan dalam hati, kini baru barani ambo kaluakan, karano pado kironyo, rahasio itu lah harus engkau katahui sabalum ambo pai ka rantau urang.
NUR : Dengan sanag hati ambo tarimo
MANDEH ZULAIKA : Samsulbahri.. capeklah engkau kabarangkek lai
SAM : Iyo mandeh
MANDEH ZULAIKA : Lai indak ado barang nan tatingga?
SAM : Alah ambo baok mandeh
MANDEH ZULAIKA : Pitih untuak balanjo alah engkau simpan elok-elok?
SAM : Alah mandeh
MANDEH ZULAIKA : Ingek-ingek awak dinagari urang nak, pandai-pandai mambaokan diri
SAM : Iyo mandeh, akan sam kana pasan mandeh ko
SAM : Mandeh, ambo barangkek ka nagari urang untuak mangaja cito-cito ambo lai
MANDEH AMINAH : Iyo nak, elok-elok engkau disitu, kok baraja iyo sabana-bana baraja, jan sampai bahura-hura indak bakatantuan
SAM : Iyo mandeh, ambo titip nur mandeh
NUR : Ambo sangaik batarimo kasih kapado engkau, sam. Ambo mangucapkan salamaik jalan kapado engkau. Samoga dilindungi tuhan engkau dalam perjalanan ka nagari urang, pulang baliak, jo sampailah juo makasuik yang kau tuju, supayo pabilo engkau lah ado pulo disiko bukannyo samsul namo engkau lai, tapi lah dapek ambo panggia dokter samsu
SAM : Tarimo kasih nur. Salamaik tingga mandeh zulaika, mandeh aminah, nur. Mudah-mudahan lakeh batamu
MANDEH ZULAIKA : Salamaik tingga nak, elok-elok dinagari urang
NUR : Salamaik jalan sam…. Salamaik sampai jakarta
ANAK BUAH : Tapi baa ak kito? Karano barang-barangnyo ndak saketek, ndak dapek diangkek dalam duo hari, diambiak saparuhpun ndakkan taraso.
DATUAK MARINGGIH : Bukan ambo suruah engkau mancuri karano bara yang katabao oleh engkau, ambo ndak bodoh! Ambo tau aka nan labiah baiak, yaitu gudang-gudang jo toko-tokonyo harus dibaka, parahu yang mambao barang-barangnyo dari painan harus ditanggalamkan jo urang-urang nan ado disitu harus dibujuak supayo jan amuah bakarajo jo baliau lai.
ANAK BUAH : Jadih datuak
DATUAK MARINGGIH : Ambo ndak sanang kalau dipadang ko masih ado saudagar yang barani basaiang jo mabo. Sabalum jatuah inyo, alun pueh hati ambo. Kau buliah mamakai pitih sabara suko, tu buliah pulo manyuruah urang-urang ambo, kalu paralu
ANAK BUAH : Baiaklah datuak, jangankan sagitu, disuruah mambunuah urang sanagari pun hamba amuah, asal datuak yang manyuruah.
DATUAK MARINGGIH : Jikok ambo pinjamkan ka engkau, lai amuah engkau manuruikan syarat ambo?
MANDEH AMINAH : Jadih datuak, kok buliah tau apo syarat yang engkau agiahan tu?
DATUAK MARINGGIH : Yang pertamo engkau harus mambaliakan pitih ko dalam 3 bulan, tu jikok ndak dapek engkau mambayianyo engakau harus ambo bao engkau ka tansi sarato ambo sita rumah jo harato engkau.
MANDEH AMINAH : Baiaklah datuak, ambo tarimo syarat tu
DATUAK MATINGGIH : Ko pitih yang engkau minta
MANDEH AMINAH : Tarimo kasih datuak, ambo pulang lai
MADEH AMINAH : Ndak dapek ambo mambayia hutang tu
DATUAK MARINGGIH : Ndak dapek engkau mambayia hutangtu? Sadangkan engkau alah bajanji 3 bulan malunasinyo? Atau barikan anak engkau si siti kapado ambo
MANDEH AMINAH : Anak ambo, siti nurbaya ndak dapek pulo ambo barikan kapado engkau karano lah dalam pinangan samsul bahri.
DATUAK MARINGGIH : Si samsul yang basikolah ka Jakarta tu?
MANDEH AMINAH : Iyo datuak
DATUAK MARINGGIH : Kalau baitu jo barek hati ambo harus bao engkau ka tansi jo ambo harus manyita rumah sarato harato kalian
NUR : Mndeh ambo jan dibao ka tansi! Biarlah ambo manjadi istri datuak maringgih
SAM : Kaba baiak mandeh, sakik apo mandeh aminah, mandeh?
MANDEH ZULAIKA : Damam jo sakik kapalo sajak ditimpa musibah karano datuak maringgih, pail ah engkau caliak karumahnyo agak sabnta
SAM : Baiaklah mandeh, ambo barangkek karumah mandeh aminah lai, assalamu’alaikum
MANDEH ZULAIKA : Wa’alaikumsalam………..
NUR : Alhamdulillah baiak sam, baa sakolah engkau disitu?
SAM : Sajauah ko lai lancar-lancar sajo, hiduik dinagari urang babeda jo yang ambo rasokan disiko. Baa kaba mandeh aminah?
NUR : Samanjak kajadian tu mandeh lah acok sakik-sakik se kini
SAM : Tak paralu engkau bakato baitu! Bacaminlah engkau kabadan surang! Adokah patuah ka adat? Kok ado ibilih yang sajaek jaeknyo diateh duniako, tantulah engkau ibilih tu!
MANDEH AMINAH : Ado apo tu ribuik-ribuik?
NUR : Mandeh siti indak ado lai
MANDEH ZULAIKA : Apo sabab sadoalahnyo ko?
DATUAK MARINGGIH : Anak engkau yang kiceknyo tapelajar ko bukannyo mancaliak mandeh aminah yang sadang sakik tapi malah baduo-duo jo calon bini ambo ko, bisa jo itu yang disabuik terpelajar?
SAM : Jahanam! Ingek umua datuak! Pikiakan doso nan ka engkau tangguang, ingek juo bantuak engkau, hendak mamintak nurbaya jadi bini engkau, jo hantu patutnyo engkau kawin
MANDEH ZULAIKA : Diam samsul! Parbuatan engkau sangaiaklah mambuek mandeh malu, parbuatan tu bukanlah parbuatan orang babangso, anak urang bapangkek tinggi, urang yang terpelajar, melainkan pekerjaan urang hino. Yang ndak tau adat jo kalakuan elok. Ikokah buah pelajaran yang engkau ambiak dari sakolah engkau tu? Kesalahan engkau ndak dapek ambo ampuni, karano sangaik mambari aib. Pailah kau dari siko! Sabab ambo ndak akan mangakui engkau lai! Yang babuek damikian bukanlah anak ambo!!!
ANAK BUAH : Baiaklah datuak, akan ambo karajokan kini ko jo
SAMSUL BAHRI : Ambo dikirim kompeni untuak mamintak engkau baranti malakukan balesting
DATUAK MARINGGIH : Memang balando ndak buliah dipicayoi. Bicaronyo puta baliak. Lidah kaliang
LETNAN MAS : Sapanjang pandangaran ambo, pitih tu ka dipagunoan untuak kaparaluan kito juo
DATUAK MRINGGIH : Kaparaluan apo?
LETNAN MAS : Pambuek jalan, rumah-rumah sekolah misalnyo
DATUAK MARINGGIH : Untuak sia jalan nan elok tu? Untuak mereka atau untuak kito? Kito ndak paralu jalan elok, tapi ndak amuah jalan buruak. Sabab tu disuruahnyo kito mambuek jalan untuak inyo. Lawan sajo!!!
LETNAN MAS : Malawan tu mudah asa hati sungguah barani dan parkakas cukuik
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn